
SPOROČILO ZA MEDIJE

MAX BO PRENAŠAL CNN INTERNATIONAL V EVROPI MEDTEM KO JE SVETOVNA POZORNOST USMERJENA V VOLITVE V ZDA 

Od 29. avgusta bo Max ponujal 24/7 novice v živo s CNN International v Srednji in Vzhodni Evropi, Španiji, skandinavskih državah, Belgiji in na Nizozemskem.

Ljubljana, 27. avgusta 2024

Od 29. avgusta bodo na pretočni platformi Max novice v živo s CNN International na voljo 24 ur na dan, 7 dni v tednu, v 22 evropskih državah, vključno s Srednjo in Vzhodno Evropo*, Španijo, skandinavskimi državami, Belgijo in Nizozemsko. CNN International prihaja v Evropo prek Maxa, medtem ko so oči svetovne javnosti uperjene v letošnje, izjemno pomembne volitve v ZDA.

Pred volitvami 5. novembra bodo naročniki Maxa imeli priložnost spremljati vsak preobrat v kampanji v zadnjih, ključnih tednih tekme za Belo hišo. To vključuje tudi debato med nekdanjim predsednikom Donaldom Trumpom in podpredsednico Kamalo Harris, ki bo v živo predvajana na CNN International 11. septembra ob 3. uri zjutraj s ponovitvama ob 8. in 20. uri po evropskem času.

V prihodnjih tednih in mesecih bo CNN International še naprej zagotavljal poglobljeno poročanje o predsedniški tekmi iz vseh držav ZDA s ključnimi trenutki, ki bodo določili ravnovesje v kongresu in senatu.

Poleg ameriške politike bodo naročniki storitve Max lahko spremljali tudi najpomembnejše mednarodne novice na CNN International, ob široki paleti poslovnih, potovalnih in tehnoloških programov z vsega sveta**.

Uvedba sledi lansiranju CNN International na platformi Max v Franciji in na Poljskem junija. Max je trenutno na voljo v 65 državah in ozemljih po vsem svetu, vključno z Evropo, Združenimi državami Amerike, Latinsko Ameriko in Karibskimi otoki. Max bo v ključne države jugovzhodne Azije prispel pozneje letos.

Opomba urednikom:
*Trajanje programa CNN International na platformi Max v teh državah bo določeno naknadno. Pretočna storitev se v Belgiji in na Nizozemskem imenuje HBO Max.
**Na voljo v izbranih paketih, preko kompatibilnih naprav, če je na voljo internetna povezava.

O podjetju Warner Bros. Discovery
Warner Bros. Discovery (v nadaljevanju: WBD) je vodilno svetovno medijsko podjetje, ki ustvarja in distribuira najbolj diferenciran in popoln portfelj vsebin in znamk na svetu, vključno s televizijo, filmom in pretakanjem. Na voljo v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi znamkami in izdelki, kot so Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Za več informacij obiščite www.wbd.com. 
O pretočni platformi Max
Max® je izboljšana pretočna platforma podjetja Warner Bros. Discovery, ki je na voljo v Evropi, ZDA in
državah Latinske Amerike. Prinaša prilagojeno uporabniško izkušnjo, ki predstavlja edinstvene zgodbe,
od najboljšega dokumentarnega, resničnostnega in športnega programa do filmov in serij. Max je
platforma, kjer so na enem mestu zbrani: izvirna produkcija HBO Original in Max Original, filmi Warner
Bros., DC Universe, čarovniški svet Harryja Potterja, kot tudi obsežna ponudba programov o hrani, domu, življenjskem slogu ter dokumentarci vodilnih znamk, kot so HGTV, Food Network, Adult Swim, Cartoon Network, Discovery Channel, TLC, ID in še več, vse na enem mestu.

